
ประกาศองค์การบริหารส่วนตำบลเคียนซา
เรื่อง   กำหนดวัน   เวลา   และสถานที่รับลงทะเบียนผู้พิการ   
เพื่อรับเงินเบี้ยความพิการ   ประจำปีงบประมาณ   พ.ศ.   2559   ( เพิ่มเติม )
*****************
                        ตามที่กระทรวงมหาดไทย   ได้ประกาศใช้ระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้แก่คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   เพื่อใช้ในการดำเนินการจ่ายเบี้ยความพิการขององค์กรปกครองส่วนท้องถิ่น   และเพื่อเตรียมความพร้อมด้านข้อมูลในการเสนอของบประมาณเบี้ยความพิการ   ประจำปีงบประมาณ   พ.ศ.   2559   ( เพิ่มเติม )   และให้องค์กรปกครองส่วนท้องถิ่นดำเนินการจัดทำประกาศรายชื่อคนพิการที่ได้ลงทะเบียนเพื่อขอรับเบี้ยความพิการของปีงบประมาณ   พ.ศ.   2560   เมื่อเดือนพฤศจิกายน   2558   เป็นผู้มีสิทธิได้รับเบี้ยความพิการปีงบประมาณ   พ.ศ.   2559   ( เพิ่มเติม )   และให้ดำเนินการจ่ายเงินเบี้ยความพิการให้แก่คนพิการในอัตราเดือนละ   800   บาท   ตั้งแต่เดือนตุลาคม   2558   เป็นต้นไป   ตามนัยข้อ   6   แห่งระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   นั้น   
                        ดังนั้น   เพื่อให้การดำเนินการรับคำขอลงทะเบียนผู้พิการ   ตามโครงการสนับสนุนการเสริมสร้างสวัสดิการทางสังคมให้แก่คนพิการหรือทุพพลภาพ   ตามระเบียบกระทรวงมหาดไทย   ว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น   ( ฉบับที่   2 )   พ.ศ.   2559   เป็นไปด้วยความเรียบร้อย   ถูกต้องและทั่วถึง   องค์การบริหารส่วนตำบลเคียนซา   จึงขอกำหนดวัน   เวลา   และสถานที่รับลงทะเบียน   ดังนี้
	วันที่/เวลา

	สถานที่
	หมายเหตุ

	
	
	

	ได้ตั้งแต่บัดนี้เป็นไป
	ณ   งานชุมชนและสวัสดิการสังคม   
องค์การบริหารส่วนตำบลเคียนซา   
	ในวันเวลาราชการ

	
	อำเภอเคียนซา จังหวัดสุราษฎร์ธานี   
	

	
	
	


                        จึงประกาศมาเพื่อทราบโดยทั่วกัน
ประกาศ   ณ   วันที่        เดือน   กรกฎาคม   พ.ศ.   2559
           (  ลงชื่อ  )






     (  นายพัฒนศักดิ์   วงศ์เจริญ  )

